Úradný vestník L 097 , 12/04/1999 S. 0001 - 0013



Smernica Komisie 1999/14/ES zo 16. marca 1999, ktorá prispôsobuje technickému pokroku smernicu Rady 77/538/EHS týkajúcu sa zadných hmlových svetiel motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 98/91/ES [2], a najmä na jej článok 13 ods. 2, so zreteľom na smernicu Rady 77/538/EHS z 28. júna 1977 o aproximácii právnych predpisov členských štátov o zadných svetlách do hmly pre motorové vozidlá a ich prípojné vozidlá [3], naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 10, (1) keďže smernica 77/538/EHS je jednou zo samostatných smerníc postupu ES typového schvaľovania stanoveného v smernici 70/156/EHS; keďže následne ustanovenia smernice 70/156/EHS týkajúce sa systémov vozidla, komponentov a samostatných technických jednotiek, platia pre smernicu 77/538/EHS; (2) keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k smernici 70/156/EHS, aby mohlo byť typové schvaľovanie spracovávané na počítači; keďže sa osvedčenie o typovom schválení uvedené v smernici 77/538/EHS musí podľa toho zmeniť; (3) keďže sa musia zjednodušiť postupy, aby sa zachovala rovnocennosť predpokladaná v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Organizácie spojených národov pri zmene uvedených nariadení; keďže ako prvý krok musia byť technické požiadavky smernice 77/538/EHS nahradené požiadavkami nariadenia EHK OSN č. 38 pomocou krížových odkazov; (4) keďže je potrebné zabezpečiť splnenie požiadaviek smernice Rady 76/756/EHS [4], naposledy zmenenej a doplnenej smernicou Komisie 97/28/ES [5], a smernice Rady 76/761/EHS [6], naposledy zmenenej a doplnenej smernicou Komisie 1999/17/ES [7]; (5) keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol založený smernicou 70/156/EHS, PRIJALA TÚTO SMERNICU: Článok 1 Smernica 77/538/EHS sa mení a dopĺňa takto: 1. Odsek 1 článku 1 sa nahrádza takto: "1. Každý členský štát udelí ES typové schválenie komponentu akéhokoľvek typu zadného hmlového svetla, ktoré spĺňa konštrukčné a testovacie požiadavky, stanovené v príslušných prílohách." 2. Prvý odsek článku 2 sa nahrádza takto: "Pre každý typ zadného hmlového svetla, ktorý schvaľujú podľa článku 1, udelia členské štáty výrobcovi ES typovú schvaľovaciu značku komponentu zodpovedajúcu vzoru, ktorý je uvedený v doplnku 3 prílohy I." 3. Článok 4 sa nahrádza takto: "Článok 4 Príslušné orgány členských štátov sa budú postupom uvedeným v článku 4 ods. 6 smernice 70/156/EHS navzájom informovať o každom schválení, ktoré udelili, odmietli alebo odobrali podľa tejto smernice." 4. Článok 9 sa nahrádza takto: "Článok 9 Na účely tejto smernice "vozidlom" je každé motorové vozidlo určené na prevádzku na ceste s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, a jeho prípojné vozidlá, s výnimkou koľajových vozidiel, poľnohospodárskych a lesných traktorov a všetkých pojazdných strojov." 5. Prílohy sa nahradia prílohou k tejto smernici. Článok 2 1. Od 1. októbra 1999, alebo ak sa uverejnenie textov uvedených v článku 3 oneskorí a uskutoční po 1. apríli 1999, šesť mesiacov po skutočnom dátume uverejnenia týchto textov nesmú členské štáty z dôvodov týkajúcich sa zadných hmlových svetiel: - odmietnuť udeliť typu vozidla alebo typu zadného hmlového svetla ES typové schválenie alebo národné typové schválenie, alebo - zakázať registráciu, predaj alebo uvedenie do prevádzky vozidiel, alebo predaj alebo uvedenie do prevádzky zadných hmlových svetiel, za predpokladu, že zadné hmlové svetlá spĺňajú požiadavky smernice 77/538/EHS, zmenené a doplnené touto smernicou a že, pokiaľ ide o vozidlá, sú namontované podľa požiadaviek stanovených v smernici 76/756/EHS. 2. Od 1. apríla 2000 členské štáty: - nesmú naďalej udeľovať ES typové schválenie a - môžu odmietnuť udeliť národné typové schválenie na akýkoľvek typ vozidla z dôvodov týkajúcich sa zadných hmlových svetiel, ak nie sú splnené požiadavky smernice 77/538/EHS, zmenené a doplnené touto smernicou. 3. Od 1. apríla 2001 sú požiadavky smernice 77/538/EHS, týkajúce sa zadných hmlových svetiel ako komponentov, zmenené a doplnené touto smernicou, platné pre účely článku 7 ods. 2 smernice 70/156/EHS. 4. Bez ohľadu na odseky 2 a 3 vyššie musia členské štáty zadným hmlovým svetlám určeným ako náhradné diely naďalej udeľovať ES typové schválenie a povoľovať ich predaj a uvedenie do prevádzky podľa predchádzajúcich verzií smernice 77/538/EHS za predpokladu, že - sú určené na montáž do už používaných vozidiel, a - spĺňajú požiadavky uvedenej smernice, ktoré boli platné v dobe, kedy bolo vozidlo prvýkrát zaregistrované. Článok 3 Odseky a prílohy nariadenia EHK OSN č. 38 uvedené v bode 1 prílohy II sa uverejnia v Úradnom vestníku Európskych spoločenstiev do 1. apríla 1999. Článok 4 1. Členské štáty najneskôr do 1. októbra 1999 prijmú zákony, iné právne predpisy a správne opatrenia potrebné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. apríli 1999, členské štáty splnia túto povinnosť šesť mesiacov po skutočnom dátume uverejnenia týchto textov. Bezodkladne o tom informjú Komisiu. Členské štáty uplatnia tieto opatrenia od 1. októbra 1999, alebo ak sa uverejnenie textov uvedených v článku 3 oneskorí a uskutoční sa po 1. apríli 1999, šesť mesiacov po skutočnom dátume uverejnenia týchto textov. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 5 Táto smernica nadobudne účinnosť na 20-ty deň po jej uverejnenií v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 16. marca 1999 Za Komisiu Martin Bangemann člen Komisie [1] Ú. v. ES L 42, 23. 2. 1970, s. 1. [2] Ú. v. ES L 11, 16. 1. 1999, s. 25. [3] Ú. v. ES L 220, 29. 8. 1977, s. 60. [4] Ú. v. ES L 262, 27. 9. 1976, s. 1. [5] Ú. v. ES L 171, 30. 6. 1997, s. 1. [6] Ú. v. ES L 262, 27. 9. 1976, s. 96. [7] Pozri stranu 45 tohto Úradného vestníka. -------------------------------------------------- PRÍLOHA " ZOZNAM PRÍLOH PRÍLOHA I: | Správne opatrenia pre typové schválenie | Doplnok 1: | Informačný dokument | Doplnok 2 | Osvedčenie o typovom schválení | Doplnok 3 | Vzory značiek ES typového schválenia komponentu | PRÍLOHA II | Technické požiadavky | PRÍLOHA I SPRÁVNE OPATRENIA PRE TYPOVÉ SCHVÁLENIE 1. ŽIADOSŤ O ES TYPOVÉ SCHVÁLENIE KOMPONENTU 1.1 Žiadosť o ES typové schválenie komponentu podľa článku 3 ods. 4 smernice 70/156/EHS pre typ zadných hmlových svetiel predloží výrobca. 1.2 Vzor informačného dokumentu je uvedený v doplnku 1. 1.3 Technickej službe zodpovednej za vykonávanie typových schvaľovacích testov sa musí predložiť nasledujúce: 1.3.1 Dve vzorky vybavené odporučeným svetlom alebo svetlami; ak sa schválenie požaduje pre zariadenia, ktoré nie sú identické, ale sú symetrické a vhodné na montáž jedno na ľavej a jedno na pravej strane vozidla, dve predložené vzorky môžu byť identické a vhodné na montáž len na pravú alebo len na ľavú stranu vozidla. 2. OZNAČENIE 2.1. Zariadenia predložené na ES typové schválenie komponentu musia byť označené: 2.1.1 obchodným názvom alebo značkou výrobcu; 2.1.2 v prípade svietidiel s vymeniteľnými svetelnými zdrojmi: typ(y) predpísanej žiarovky; 2.1.3 v prípade svietidiel s nevymeniteľnými svetelnými zdrojmi: menovité napätie a výkon vo wattoch; 2.2 Tieto označenia musia byť dobre čitateľné a nezmazateľné a musia byť umiestnené na svietiacej ploche alebo na jednej zo svietiacich plôch zariadenia. Keď je zariadenie namontované na vozidle musí byť viditeľné zvonka. 2.3 Na každom zariadení musí byť dostatočne veľké miesto pre značku typového schválenia komponentu. Toto miesto sa vyznačí na výkresoch uvedených v doplnku 1. 3. UDELENIE ES TYPOVÉHO SCHVÁLENIA KOMPONENTU 3.1 Ak sú príslušné požiadavky splnené, udelí sa ES typové schválenie podľa článku 4 ods. 3 a prípadne 4 ods. 4, smernice 70/156/EHS. 3.2 Vzor osvedčenia o ES typovom schválení je uvedený v doplnku 2. 3.3 Každému schválenému typu zadného hmlového svetla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu zadného hmlového svetla. 3.4 Keď sa ES typové schválenie komponentu požaduje pre typ zariadenia na osvetlenie a svetelnú signalizáciu, ktoré obsahuje zadné hmlové svetlo a iné svietidlá, môže sa prideliť jediné ES typové schvaľovacie číslo komponentu za predpokladu, že zadné hmlové svetlo spĺňa požiadavky tejto smernice a že každé z ostatných svietidiel tvoriacich časť zariadenia na osvetlenie a svetelnú signalizáciu, pre ktoré sa ES typové schválenie komponentu požaduje, spĺňa požiadavky jednotlivej príslušnej platnej smernice. 4. ZNAČKA ES TYPOVÉHO SCHVÁLENIA 4.1 Okrem označenia uvedeného v bode 2.1 musí byť každé zadné hmlové svetlo, zhodné s typom schváleným podľa tejto smernice, označené značkou ES typového schválenia. 4.2 Táto značka sa skladá: 4.2.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmeno(á) členského štátu, ktorý typové schválenie komponentu udelil: 1 pre Nemecko 2 pre Francúzsko 3 pre Taliansko 4 pre Holandsko 5 pre Švédsko 6 pre Belgicko 9 pre Španielsko 11 pre Spojené kráľovstvo; 12 pre Rakúsko 13 pre Luxembursko 17 pre Fínsko 18 pre Dánsko 21 pre Portugalsko 23 pre Grécko IRL pre Írsko; 4.2.2 zo "základného schvaľovacieho čísla" nachádzajúceho sa tesne pri obdĺžniku a obsiahnutého v časti 4 typového schvaľovacieho čísla uvedeného v prílohe VII smernice 70/156/EHS, pred ktorým sú dve čísla udávajúce poradové číslo pridelené najnovšej väčšej technickej zmene smernice 77/538/EHS k dátumu, v ktorom bolo ES typové schválenie udelené. V tejto smernici je poradové číslo 00; 4.2.3 z doplnkového symbolu pozostávajúceho z písmena "F". 4.3 Značka ES typového schválenia komponentu sa pripevní na rozptylové sklo alebo na jedno z rozptylových skiel tak, aby bola nezmazateľná a zreteľne čitateľná aj po namontovaní svietidiel na vozidlo. 4.4 Vzory značky ES typového schválenia komponentu sú uvedené v doplnku 3, na obrázku 1. 4.5 Keď sa podľa bodu 3.4 vyššie vydá jediné číslo ES typového schválenia komponentu pre typ zariadenia na osvetlenie a svetelnú signalizáciu, ktorý obsahuje zadné hmlové svetlo a iné svietidlá, môže sa pripevniť jediná značka ES typového schválenia komponentu, ktorá sa skladá: 4.5.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil (pozri bod 4.2.1); 4.5.2 zo základného schvaľovacieho čísla (pozri bod 4.2.2, prvá polovica vety); 4.5.3 prípadne z požadovanej šípky, pokiaľ ide o súpravu svietidiel ako celok. 4.6 Táto značka sa môže umiestniť kdekoľvek na svietidlách, ktoré sú skupinové, združené alebo vzájomne zlúčené za predpokladu, že: 4.6.1 je viditeľná po namontovaní svietidiel; 4.6.2 žiadny z komponentov skupinových, združených alebo vzájomne zlúčených svietidiel, cez ktorý prechádza svetlo sa nemôže odstrániť bez toho, aby nebola súčasne odstránená aj schvaľovacia značka. 4.7 Pre každé svietidlo sa vyznačí príslušný identifikačný symbol zodpovedajúci každej smernici, podľa ktorej bolo ES typové schválenie komponentu udelené, spolu s poradovým číslom (pozri bod 4.2.2) a podľa potreby písmeno "D" a požadovaná šípka: 4.7.1 buď na príslušnej ploche výstupu svetla; 4.7.2 alebo v skupine tak, aby každé zo skupinových, združených alebo vzájomne zlúčených svietidiel mohlo byť jasne identifikované. 4.8 Rozmery komponentov tejto značky nesmú byť menšie než minimálne rozmery špecifikované pre jednotlivé značky rôznymi smernicami, podľa ktorých bolo ES typové schválenie komponentu udelené. 4.9 Príklady ES typovej schvaľovacej značky komponentu pre svietidlá, ktoré sú skupinové, združené alebo zlúčené s inými svietidlami, sú uvedené na obrázku 2 doplnku 3. 5. MODIFIKÁCIE TYPU A ZMENY SCHVÁLENIA 5.1 V prípade modifikácií typu schváleného podľa tejto smernice platia ustanovenia článku 5 smernice 70/156/EHS. 6. ZHODA VÝROBY 6.1 Vo všeobecnosti sa opatrenia na zabezpečenie zhody výroby prijmú v súlade s ustanoveniami uvedenými v článku 10 smernice 70/156/EHS. 6.2 Každé zadné hmlové svetlo musí spĺňať fotometrické podmienky špecifikované v odsekoch 6 a 9 [1]. U zadného hmlového svetla náhodne vybratého zo sériovej výroby sa však požiadavky, pokiaľ ide o minimálnu intenzitu vyžarovaného svetla (meranú so štandardnou žiarovkou uvedenou v odseku 7 [2] v každom z príslušných smerov, obmedzia na 80 % minimálnej hodnoty predpísanej v odseku 6 [3] Doplnok 1 +++++ TIFF +++++ +++++ TIFF +++++ Doplnok 2 +++++ TIFF +++++ +++++ TIFF +++++ Doplnok 3 VZORY ZNAČIEK ES TYPOVÉHO SCHVÁLENIA KOMPONENTU +++++ TIFF +++++ Obrázok 1 Zariadením, označeným značkou ES typového schválenia komponentu zobrazenou vyššie, je zadné hmlové svetlo, typovo schválené v Nemecku (e1) podľa tejto smernice (00) pod základným schvaľovacím číslom 1471. +++++ TIFF +++++ Obrázok 2Zjednodušené označenie skupinových, združených alebo vzájomne zlúčených svietidiel, keď sú dve alebo viaceré svietidlá časťou rovnakej súpravy(Vertikálne a horizontálne čiary znázorňujú tvar svetelno-signalizačného zariadenia. Nie sú časťou schvaľovacej značky).VZOR A +++++ TIFF +++++ VZOR B +++++ TIFF +++++ VZOR C Poznámky: Tri vzory schvaľovacích značiek, vzory A, B a C, predstavujú tri možné varianty označenia zariadenia na osvetlenie a svetelnú signalizáciu v prípade, keď dve a viac svietidiel sú časťou rovnakej súpravy skupinových, združených alebo vzájomne zlúčených svietidiel. Tieto schvaľovacie značky udávajú, že zariadenie bolo schválené v Nemecku (e1) pod základným schvaľovacím číslom 1712 a zahŕňa: Odrazové sklo triedy IA schválené podľa smernice 76/757/EHS, číslo série zmeny 02; Zadný ukazovateľ smeru kategórie 2a schválený podľa smernice 76/759/EHS, číslo série zmeny 01; Zadné červené obrysové svetlo (R) schválené podľa prílohy II k smernici 76/758/EHS, číslo série zmeny 02; Zadné hmlové svetlo (F) schválené podľa smernice 77/538/EHS, poradové číslo zmeny 00; Spätný svetlomet (AR) schválený podľa smernice 77/539/EHS, číslo série zmeny 00; Brzdové svetlo s dvoma hladinami svietivosti (S2) schválené podľa prílohy II k smernici 76/758/EHS, číslo série zmeny 02; Svetlo na osvetlenie zadnej registračnej tabuľky (L) podľa smernice 76/760/EHS, číslo série zmeny 00; PRÍLOHA II TECHNICKÉ POŽIADAVKY 1. Platia technické požiadavky uvedené v bodoch 1 a 5 až 9 a prílohe 3 nariadenia EHK OSN č. 38, ktoré pozostávajú z konsolidovaného znenia nasledujúcich dokumentov: - nariadenie v pôvodnom znení (00) [1]; - doplnok 1 k nariadeniu č. 38 [2]; - doplnky 2 a 3 k nariadeniu č. 38, vrátane úprav [3]; - doplnok 4 k nariadeniu č. 38 [4], - doplnok 5 k nariadeniu č. 38 [5], okrem nasledujúceho: 1.1 Odkaz na "Nariadenie č. 48" sa rozumie ako odkaz na "smernicu 76/756/EHS". 1.2 Odkaz na "Nariadenie č. 37" sa rozumie ako odkaz na "prílohu VII k smernici 76/761/EHS". " [1] Dokumentov uvedených v bode 1 prílohy II k tejto smernici. [2] Dokumentov uvedených v bode 1 prílohy II k tejto smernici. [3] Dokumentov uvedených v bode 1 prílohy II k tejto smernici. [1] [2] [3] [4] [5] TRANS/WP.29/524. --------------------------------------------------